El No ha aconseguit un dels seus millors resultats de Catalunya i els millors de Barcelona als districtes de Sarrià-St. Gervasi (9 punts per sobre de la mitjana catalana) i Les Corts (5 punts per sobre). Catalunya: Vots Sí 73,90% Vots No 20,76% Sarrià Sant Gervasi: Vots Sí 64,92% Vots No 29,40% Les Corts: Vots Sí 68,88% Vots No 25,80% 
A qui molesta aquest estatut... 
Si el fil en si té el seu tema, aquesta resposta és espectacular i és el que al meu entendre justifica que ho pengéssis. la rabieta de torn Jo, havent-m'ho mirat en diagonal, et reconec que part del PP s'ha mobiliztat molt més per anar votar en contra (ara bé, jo estic convençudíssim que si pel Piqué fos, es demanava el SI a aquest estatut), però el que em molesta és que provis de justificar el teu (personal i col·lectiu) SI amb que el PP ha votat NO. La campanya del PSOE sigui dit (et recomano la sàtira d'ICV del programa Polònia les darreres setmanes, és allò de l'eco dels socialistes ) ICV per mi sou el gran escàndol dels darrers anys i teniu la cara dura de parlar de lluita de classes. Que el Mas es vengui el país no sorprèn i no hauria de sorprendre, però que els suposats "comunistes" feu això ja us deixa fatal. Sou l'exemple clar de organització que fa política de menjadora, sou una vergonya per la gent d'esquerres amb les tonteries del medi ambient per quedar bé i el tomàquet amb gust de tomàquet. Només us va el càrrec i treure rèdits electorals (com bé apuntava el Boada diumenge nit parlant d'eleccions) perquè era o tripartit o fora del govern. NO HEU FET RES. El mateix que a Barcelona. I si us quedeu fora i no podeu manar, si falla algo és que "clar, no hem pogut desenvolupar l'estatut com voldriem", que requereix partir de que la gent és tonta L'estatut s'ha aprovat per molts motius, entre d'altres la pressió que el NO és frenar el progrés, que ERC ha dubtat durant masses mesos donant poca credibilitat i la "inteligència" del PSOE de fer campanya en clau espanyola i antiPP (mai havia sortit tant "barato" rebentar xerrades del PP amb primeres espases...) amb la seva col·laboració. Evidnetment no s'han fet del tot bé les coses, no passa res. En tot cas, el que és intolerable és la política de mentides sistemàtiques Dos exemples ràpids i "paitlleros" (i no és més greus, com per exemple, finançament): els arguments d'ICV (que tu mateix vas penjar en un fil sobre educació i que encara espero resposta...) on es MENTIA sobre el tema d'educació i competències o l'anunci de campanya de CiU, on es deien dos mentides més: el duran parlava de la competència de beques per educació (MENTIDA) i el mas de la major autonomia dins d'europa (MENTIDA, només cla anar al Pais Basc) El que vinc a dir és que en principi, no tots els partits parlamentaris haurien de ser iguals, però vosaltres esteu cada cop més lluny de ser suposadament d'esquerres. Els problemes d'establishment són, per mi, molt pitjors quan els fan partits que van de rojos i tal que no pas quan ve des dels partits de dretes. Al cap i a la fi, són més conseqüents. Sou un lobbie pijo i autocomplaent, i en aquest sentit, molt més responsables de promoure l'alienació de classe de la que tant parles. l'EI, l'indenpentisme té molts problemes, moltíssims, però el vostre i teu és aquest, tingueu ben clar A partir d'aquí, a tu et queda la opció de tocar el que no sona que se't dóna molt bé, i també de plantejar-te (aviam si n'ets capaç) que porta a una inteligència com la teva a emprenyar constament a la gent de l'EI o indepes en general (ERC ha demostrat en aquest cas una mica més de dignitat, especialment la militància quadrant a la direcció, llàstima no fos just després dle 30-s en aquest tema) que sembla que siguem tant marginals i ves a saber què. Quan algú com tu fa això, que no ets el primer ni serà l'útlim, se us planteja una contradicció que sembla que no veieu i que us retrata. Estar 25 hores al dia pendents d'una colla de "marginals i incapaços", cosa que és la que penses a deduir de la ràbia que destil·les (cada dos per tres surts amb el nombre de militància i demés blablabla, que no t'enganyis que tampoc n'hi ha per tant) Apa, salut i segueix visquent al teu món d'alicia al país de les meravelles. 
Desclot les intencions dels meus missatges, d'entrada les sé jo. El sí a l'Estatut l'hem argumentat suficientment, i lògicament, ja no pretenc convèncer a ningú més. Entenc la teva emprenyada, és normal, heu centrat bona part de la vostra activitat dels darrers mesos en aquest referèndum; i no només heu aconseguit un percentatge de No's baix, sinó, que la majoria d'aquests provenen de votants del PP (contràriament al que es podia haver pensat farà un parell de mesos). Per mi és important comparar aquest referèndum amb el de la Constitució Europea. En aquell els que vam votar NO vam obtenir uns resultats més que dignes, vam saber mobilitzar a la societat no organitzada, i en unes condicions mediàtiques molt més dures que no pas les que hem tingut en aquest procès. Els resultats i les conseqüències són el que compta. Fa un any vam saber situar plegats la contradicció que ens permetia avançar en aquell moment. I vam sortir reforçats, tant organitzativament, com ideològicament. Quan es planteja una batalla i es mesuren malament les forces amb les que es compta és quan es fracassa, i això és exactament el que us ha passat amb el referèndum de l'Estatut. Tenint en compte la composició del vot del NO, estem parlant d'una forquilla d'entre 150.000 i 250.000 vots contraris des d'una perspectiva catalananista i d'esquerres. Si ICV-EUiA hagues demanat el NO, potser s'hagués augmentat a 350.000 votants. Què significa això? Que en cas d'haver sortit el NO, no teniem prou força per encarar un procés de reforma més ambiciós. Que el plan B del NO no només no existia sinó que a més era inviable. Et dediques a críticar ICV, i ho trobo legítim, però molt contraproduent per vosaltres mateixos. No seria més interessant que analitzessiu què ha passat? Què esteu fent perque allà on teniu més presència no es tradueixi en més recolzament de les vostres posicions? Què passa a Gràcia, Sants, Sant Pere de Riudebitlles? Quan us plantejareu quina és la relació de l'EI i les masses? I si, encara em preocupa què fa la resta de l'esquerra d'aquest pais. Segurament perque tinc la "sort" de viure en un barri plagat de cartells de la Cajei, i sóc estudiant universitari, que és la única sectorial que funciona relativament bé; i sóc jove (única franja d'edat on teniu presència) Encara crec que a l'EI hi ha gent vàlida, gent que té cabuda al bloc històric, aquí i avui. I evidentment desitjaria que aquesta gent, no s'anés a casa a partir dels 25; que és el que passa quan un espai polític s'equivoca sistematicament d'estratègia. Malauradament a l'EI també hi ha gent gens vàlida, amb molta més responsabilitat de la que hauria de tenir. Massa estètica i massa poca incidència real, són mals símptomes. La majoria d'aquests també plegaran als 25 o potser més tard. I malauradament, com a tot moviment polític, a l'EI també hi ha oportunistes, que enfoquen la seva activitat política en funció del seu propi benefici. I aquesta diferència no s'observa ni amb els discursos ni amb els organitzacions, sinó amb la militància, l'estudi i el treball. Ja t'avanço que no et conec prou com per enquadrar-te en un d'aquests 3 marcs. 
Perdona però heu argumentat amb mentides (objectives), sobre competències, sobre temes nacionals i lingüístics, sobre finançament (aquí ICV ha sigut sagnant parlant de diners sense dir quins, quants, que eren els fons de cohesió o que són els fons d'anivellament territorial). I tant o més greu, vau pactar un text sense saber ni com quedava en tant que NO estava redactat (dies foto Mas-zapatero i la patètica foto saura-herrera-zapatero). Sortiu baratíssims al PSOE i a més ho sabeu (la vostra cúpula), perquè se li en refot. El tema és ser-hi, però així us va, no representeu als "moviments socials" de cap de les maneres així com a la classe treballadora, i si ho feu, ho feu tant com el PSOE o inclús el PP. Amunt et parlava d'aquesta alienació que esteu fomentant i que se't deia en una altra resposta. Sou part activa del problema I penso que NO has respost a tot allò que en varis fils se t'ha rebatut amb arguments (jo ja t'he donat un tema, t'en busco més?) i t'has sentit atacat, en un moment d'eufòria estatutària has vingut a dir que els antiestatut són el PP i que ens ho fem mirar. Això se'n diu rabieta, estil perdonavides, de que som uns fracassats i ens pensem i la via és la gran mare ICV-EUiA Si sortia NO es donava un cop important on es deixava clar que el dret a decidir quin llei es volia no es toca i que serem els i les principatines qui triem. En tot cas, mai he apostat per la via de reforma estatutària, ni la del 30-s. aquí cal un exercici de democràcia i de drets civils, eprsonals i col·lectius, que no passa per l'estatut, encara que un cop l'han trepitjat com ho han fet és ja una qüestió de decència, d'higiène democràtica, denunciar tot això No és cosa de blocs històrics i terminologia a vegades per mi buida, l'EI té el seu propi espai arreu dels PPCC (espaiet, si vols ) que tard o d'hora funcionarà i ocuparà l'espai que li correspon, i és cosa nostra aconseguir-lo. I quan això es faci (queda molt malament, però em nego de parlar gaire per internet de tot això), com passa en alguna població amb les CUP, com passa en alguna política universitària, com passa en alguna activitat sindical, com passa en comissions culturals i de festes, perdona, però actituds messelles o oportunistes com les que ha mostrat ICV o les que estàs expressant tu (eps, legítima) penso que no mereixeran ni tenir en compte aliances tàctiques i si ser denunciades. Vosaltres (ICV, CCOO -i segur que hi ha excepcions-) fa temps que heu triat bloc i paper a jugar a l'auca, i justament també és per interessos de classe o propis, el tema és de quina. Pots dir que t'avisem quan ens en sortim, però sinó passa tingues present que això suposarà un fracàs en clau social i nacional justament per a tots i totes, perquè evidentment amb qui hi ha ara no hi ha res a fer en tant que no hi ha ni uns mínims mínimissims on dir que "per aquí no passem". I ho esteu demostrant, ras i curt, vegada rere vegada Que estiguis en un lloc més gran no et dóna via lliure per creure't segons què, no t'equivoquis. La gent potser no fa cas a ICV perquè té clar que no és cap camí a seguir. I no és emprenyamenta, és "lo que hi ha" i ha de servir per extreure'n conclusions, com sempre. és molt més greu per part d'ICV veure aquesta esgarrifosa xifra de participació (inferior al 50%, saps que això invalida els resultats segons a quins llocs?) que no pas de gent que ho fa des del voluntarisme i amb mitjans més modestos. Tu, i el burro del Saura pel càrrec que té, és qui hauria d'estar emprenyat o almenys capficat. Esteu desacreditant completament aquest model de democràcia representativa A mi m'emprenyen molt més altres coses quan veig que no surten i són al teu abast, amb la petiteta part que toca, perquè surtin, però l'harakiri per un referèndum que ha estat en franca desigualtat, ni en broma es pot assumir aquesta responsabilitat! (un exemple, tractament mediàtic de les plataformes pel SI i les del NO, i mira que eren moooooooolt més participades i territorialment extenses) pd- per cert, fa un any, ICV (crec que a través de JEV-JIC) van posar-se a la comissió de la CEuropea quan ja estava tot bastant fet i refet. Penso que va ser simple tacticisme, com ara, ja que "quedava bé" (i ara queda com a "partit seriós que pot ser partit de govern" -ja veurem la vostra campanya electoral...-) 
No ho he fet abans però veient la teva insistència ho faré ara: Les crítiques a ICV les fas a la gent d'ICV, si vols, a mi em pots demanar explicacions pel que fassi la coalició i procuraré respondre't. I per cert, sobta veure com fuges de l'espai comú. Que l'abstenció seria alta ho sabiem tots, i evidentment que em preocupa. El que és d'un cinisme aplastant és presentar recursos per tal que la Generalitat no pugui demanar la participació al referèndum i després queixar-se de la participació. I evidentment, no ho dic directament per tu, sinó pels qui teniu a tocar. Per últim, suposo que nosaltres també veurem la vostra campanya electoral. 
Mira, sou ICV i hi sou tots (no t'ho prenguis com a res personal el que et dic excepte alguna cosa concreta, com lo d'obrir el fil), estic una mica cansat de la vostra sopa de lletres interna i el joc de som una pinya alhora de les medalles i som diferents a l'hora de les crítiques. El mateix amb la línia permanent de sectors crítics interns de CCOO No deia de fugir de l'espai comú, simplement que avui per avui crec que és mínim minimíssim el que poguem tenir en tant que la vostra pràctica és la que és. I eps, teniu tot el dret a caminar per un o altre camí, però aleshores cal apetxugar amb el que se'n deriva. Es veia venir l'abstenció alta, però ha estat altíssima amb l'afegit que tothom amb una mica de decència hauria de veure que ni guanyant es pot estar eufòric quan més de la meitat de gent amb dret a vot passa. Les declaracions públiques d'ICV, en aquest sentit, van citar això de passada tot somrient I en tot cas, no m'has respost les coses que crec més importants, que és sobre el paper de la "coalició" amb l'estatut, el tacticisme i les mentides. Bàsicament, que em pots explicar per tal que consideri que ICV és gaire diferent als altres partits parlamentaris Crec que t'hauràs d'esperar per això de campanyes electorals, de moment sols tenim la cúmbia de les europees . salut, 
Desclot, comences malament la resposta. Si vols et dic que sou Endavant i ho sou tots, i també em quedo tranquil. PD:lo de la campanya electoral era una broma... 
Doncs és preocupant que et quedis tant tranquil fent tals exercicis de demagògia. Comparar l'EI, un espai, amb ICV, un partit, per a parlar de funcionament intern és com a mínim, agosarat, no creus?
Més agosarat és dir que milito a ICV, doncs bé a ser el mateix que dir que tots els qui militen a la CUP militen a Endavant. 
ieps, enlloc he dit que hi militis, però esteu dient exactament el mateix, i més encara amb l'argumentació inicial treu-hi un "tomàquet" i posa-li un "lluita de classes" si vols